Grenserittet

Grenserittet er et terrengsykkelritt med start i Strömstad og målgang i Halden. Fra starten i Strömstad sentrum går løypa via Skee til grensepassering ved Håvedalen/Tyslingmoen innerst i Iddefjorden, og videre over Prestebakke til Fredriksten festning i Halden.

Ritt-trasé
Grenserittet er 79,1 km langt (+2,5 km defilering), hvorav: 
 ca. 15 km går på asfaltdekke
 ca. 53 km går på grus- og skogsbilvei
 ca. 11 km går over sti og traktorveier
Løypa er teknisk lett, men stiller store krav til tempovekslinger for de som har ønske om å prestere gode tider. Enkelte små partier kan betegnes som middels teknisk krevende, dog uten å skremme den jevne mosjonssyklist.

Arrangement
Grenserittet blir arrangert av ca. 1000 funksjonærer fra bortimot 40 ulike idrettslag og foreninger fra Norge og Sverige. Halden Skiklubb er eier av arrangementet. Rittet ble arrangerte som prøveritt i 1998 med i overkant av 100 fullførende deltagere. Det første offisielle året var 1999.

Statistikk
 Gang  År  Antall påmeldte/fullførte  Vinner menn  Klubb  Tid  Vinner kvinner  Klubb  Tid 14  2012  7725/6514  Matthias Wengelin  Team Herbalife 24 Raumerrittet  2:25:03  Nina Gäßler  Hardrocx-Proteinfabrikken 2:43:10 13  2011  7480/6349  Lars Ragnar Manengen  Lillehammer CK  2:33:27  Heidi Sandstø  Team United Bakeries 2:45:06 12  2010  7289/6430  Matthias Wengelin  Team Firebike Drössiger  2:25:07  Heidi Sandstø  Follo CK 2:38:01 11  2009  6350/?  Emil Lindgren  Team Enervit  2:23:55  Ingrid Jevne Framstad  Team Helium KF 2:47:03 10  2008  6100/?  Emil Lindgren  Team Enervit  2:22:57  Anna-Sofie Nørgaard  Hmtbk/cube 2:43:21 9  2007  4100/?  Truls Haugseth  Team Etto Høydahl  2:24:15  Camilla Hott Johansen  Team Fuji Norge 2:44:48 8  2006  3200/?  Truls Haugseth  Team Høydahl  2:25:03  Camilla Hott Johansen  Team Fuji Norge 2:45:38 7  2005  2600/2190  Geir Lien  Team Sport 1  2:24:29  Camilla Hott Johansen  Team Fuji Norge  2:57:20 6  2004  2100/1919  Hallvar Barlaup  ANTON Sport  2:18:04  Maria Östergren  Södertälje CK 2:38:51 5  2003  1650/1331  Rune Høydahl  GIANT  2:24:28  Brita Cecilie Mustad  Grenland SK 2:48:09 4  2002  1350/?  Rune Høydahl  GIANT  2:21:22  Pernilla Egedius  Merida/Stian Sport  2:47:01 3  2001  1150/855  Erik Jungåker  Skövde CK  2:27:46  Pernilla Andersson  Gjøvik CK  2:53:36 2  2000  950/713  Rune Høydahl  GIANT  2:30:28  Maria Östergren  Södertälje CK  2:55:43 1  1999  650/490  Philip Tavell  -  2:27:49  Anita Olsen   3:13:35 Prøveår  1998  ?/106  Steffen Kjærgaard  Team Chicky World  2:22:30  Gro Merethe Olsen  Halden CK 3:15:54
Deltagerantallene, spesielt for tidlige utgaver av Grenserittet, kan være avrundet.

Før man sammenligner vinnertidene er det viktig å være klar over at løypetrasén har blitt forbedret år for år, og at regnvær vil gi flere minutter tillegg i denne løypa. I 2011 ble løypen forlenget noe, men samtidig ble mange partier også utbedret.

Eksterne lenker


Kategori:Terrengsykkelritt i Norge
Kategori:Sport i Halden
Kategori:Sportsarrangementer i Østfold
Kategori:Repeterende arrangementer etablert i 1998